3 Step Reframe
(Kommer typisk lige efter K.O.D.E.)
Vi ’reframer’, eller giver problematiske oplevelser, begivenheder erindringer en ny betydning. Nemlig en værdifuld information, som underbevidstheden kan bruge til at hjælpe klienten fri af sit problem.
Den er tænkt til at gøde jorden for arbejdet mod målsætningen, udover den bare er cool.

”Om et øjeblik beder jeg dig kort åbne øjnene og holde dine arme ud foran dig… Åbn øjnene…”
(Hold dine egne hænder frem som ved magnetiske hænder og bed klienten gøre det samme.)

”Luk øjnene…"
”Hvis… (Navn’s) underbevidste sind er parat til at se på det her… vil den hånd (Prik i håndfladen)… Og den hånd (Prik i håndfladen)… Mødes…” (lav fjedereffekt og vent på de at de mødes)
”Jeg vil bede det underbevidste sind… helt uden for din opmærksomhed… kun på et dybt og helt ubevidst plan… løbe igennem alt i (Navn’s) liv og identificere enhver oplevelse og begivenhed, der er relateret til det her… hvad der skabte (PROBLEM), og holdt det ved lige indtil nu…”
På den tid det tager for den hånd (Prik på hånden)… at dale ned…” 
(Hvis hånden er lang tid om det, så gentag teksten indtil den er nede. Evt med noget ’hmmm…’ og ’lige præcis’ ind imellem. Hvis den er meget lang tid om det, kan du sagtens sætte den anden hånd i gang imens)

”Og så vil jeg bede det underbevidste sind re-evaluere alt det i lyset af, at det er fortid, og ikke længere behøver at styre (Navn’s) liv…”
”På den tid det tager for DEN hånd (Prik på hånden)… at dale ned…” 
”Bruge enhver oplevelse som en (værdifuld/vigtig) ressource dit underbevidste sind kan lære af, så det ved, hvilke ændringer og forandringer, det skal lave… hvilke ressourcer det skal frigøre… så de erfaringer og oplevelser udspiller deres rolle nu, og endelig kan efterlades i fortiden for altid… Mens dit underbevidste sind åbner op for at tillade DIG friheden til (MÅLSÆTNING)… og imens vil jeg om et øjeblik… (videre til ’Passere gennem 0’)

